የሥነ ምግብ ባለሙያው አቶ ተረፈ እውነቱ ይህንኑ ጉዳይ አስመልክተው ሲናገሩ፤ “ስፖርታዊ እንቅስቃሴ በሰውነታችን ውስጥ የተጠራቀመውን ካሎሪ በማቃጠል፣ ሰውነታችን ውፍረትን እንዲቀንስ ማድረጉ የማይካድ ጉዳይ ነው፡፡ ይሁን እንጂ ብዙ ጊዜ ስፖርታዊ እንቅስቃሴዎች የመራብ ስሜትን በከፍተኛ ሁኔታ በመፍጠር ብዙ እንድንመገብና ክብደታችን እንዲጨምር ያደርጋሉ፡፡ ስፖርታዊ እንቅስቃሴን ስንሰራ በአንጎላችን የጡንቻዎች መቆጣጠሪያ ማዕከል የሥጋ ክምችቶች ይቀንሳሉ፤ ይሄኔ ከአንጎላችን የመራብ ስሜትን የሚገልፅ መልዕክት ይላክልናል፡፡ እናም ብዙ እንመገባለን፡፡ በዚህ ምክንያትም ክብደታችን እየጨመረ ይሄዳል” ብለዋል፡፡
